Skaskow

Skaskow ( Skaska) je wjes  na sewjeru hornjołužiskeho wokrjesa Budyšin. Słuša k Wóslinčanskej gmejnje a leži mjez 137 a 147 metrami nad mórskej hładźinu na lěwym boku Čorneho Halštrowa. Běše hač do lěta 1969 samostatna gmejna, po tym najprjedy wjesny dźěl gmejny Skaskow-Debricy a wot lěta 1994 dźěl Wóslinčanskeje gmejny.

 Geografija 
Susodne wjeski su Lubhozdź na sewjerowuchodźe, Sulšecy na wuchodźe, Tradow na juhowuchodźe, Debricy na juhozapadźe a Wóslink na sewjerozapadźe.

 Ležownostne mjena 
Michał Rostok naliči 1887 slědowace serbske ležownostne mjena w Skaskowje: Kliny, Zamosty, Za ławku, Čerwjenki, Pola kamjenja, Mroki, Čorny móst, Humjeńki, Na hórkach, Wólšniki.Michał Rostok: Ležownostne mjena. W: ČMS 40 (1887), str. 3–50, tu str. 28 (digitalizat).

 Stawizny 
Prěnje historiske naspomnjenje nawsowca jako Skasskaw je z lěta 1383. Po Wienskim kongresu 1815 běžeše hranica mjez kralestwomaj Pruska a Sakska wuchodnje Skaskow. Mjeztym zo wosta Skaskow dźěl Sakskeje, přidźělichu so susodne Sulšecy Pruskej.

W lěće 1884 měješe wjes po Mukowej statistice 233 wobydlerjow, mjez nimi 191 Serbow (82 %). Arnošt Černik zwěsći 1956 serbski podźěl wobydlerstwa wot jenož hišće 6,2 %. Ewangelscy Skaskowčenjo přisłušeja Wóslinčanskej wosadźe, katolscy Ralbičanskej.

mini|center|upright=1.7|Haty mjez Skaskowom a Tradowom

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Wóslink
Kategorija:Prěnje naspomnjenje 1383
Kategorija:Sydlišćo při Čornym Halštrowje
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1969